**Tulburari de comportament alimentar la copil**

**Dr. Arina Demian**

Abordarea tulburarilor de comportament alimentar la copil este un subiect vast ,mult discutat si neelucidat pe deplin.

Daca tulburarile de apetit la varsta adolescentei sunt cvasiunanim , din punct de vedere al patogenezei, apanajul psihiatriei si psihologiei, varsta mica ,in special nou nascut si sugar,se afla pe un teren incert.

In ultimii ani subiectul s a impus din ce in ce mai mult atentiei prin publicatii pediatrice, pe de o parte si psihiatrice si psihanalitice,pe de alta parte.Sugarul a devenit o preocupare tot mai importanta a pedopsihiatriei, iar mediile pediatrice s au sensibilizat la aspectele psihologice ale varstei,astfel incat patologia oroalimentara a acestei etape apare intr o perspectiva noua, ce presupune renuntarea la unele anacronisme si abordarea multidisciplinara a acestei probleme.

Copiii afectati apar ca sugari care "nu stiu" sau "nu vor" sa suga, iar impactul acestei conduite alimentare este important atit asupra dezvoltarii copilului,cat si asupra relatiei mama-copil . Fiecare masa devine un supliciu, cu impact negativ asupra atmosferei familiale. Rezolvarea cazului se face in echipa, cu abordare pediatrica, nutritionala, pedopsihiatrica, de asistenta sociala, etc.